L 229/34
ET
Euroopa Liidu Teataja
18.9.2023
Liikmesriigid teevad komisjoniga tihedat koostööd, annavad õigeaegselt teada kõikidest Euroopa pooljuhtide nõukojas pooljuhtide tarneahela suhtes võetavatest riiklikest meetmetest ja koordineerivad neid. 7.
Kui kriisietapi aktiveerimise perioodi kestus lõpeb või kui kriisietapp lõpetatakse ennetähtaegselt vastavalt käesoleva artikli lõikele 5, lõpetatakse viivitamata artiklite 25, 26 ja 27 kohaselt võetud meetmete kohaldamine. 8.
Hiljemalt kuus kuud pärast kriisietapi kestuse lõppu ajakohastab komisjon artiklite 19 ja 20 kohast pooljuhtide väärtusahela kaardistamist ja seiret, võttes arvesse kriisist saadud kogemusi.
3.
j a gu Rea ge e r i mine na pp u sel e
Artikkel 24 Hädaabimeetmed 1.
Kui kriisietapp aktiveeritakse vastavalt artiklile 23 ja kui see on asjakohane pooljuhtide kriisi lahendamiseks liidus, võib komisjon võtta selles sätestatud tingimustel artiklites 25, 26 ja 27 sätestatud meetmeid. 2.
Komisjon kohaldab pärast konsulteerimist Euroopa pooljuhtide nõukojaga artiklites 26 ja 27 sätestatud meetmeid üksnes nendele kriitilise tähtsusega sektoritele, mille toimimine on pooljuhtide kriisi tõttu häiritud või häirumisohus.
Käesoleva artikli lõikes 1 osutatud meetmete kasutamine peab olema proportsionaalne ja piirduma sellega, mis on vajalik elutähtsaid sektoreid mõjutavate tõsiste häirete kõrvaldamiseks liidus, ning see peab olema liidu parimates huvides.
Nende meetmete kasutamisel välditakse eelkõige VKEde ebaproportsionaalset halduskoormust. 3.
Kui kriisietapp on vastavalt artiklile 23 aktiveeritud ja kui see on asjakohane pooljuhtide kriisi lahendamiseks liidus, võib Euroopa pooljuhtide nõukoda: a) hinnata asjakohaseid ja mõjusaid kiireloomulisi meetmeid ja anda nende kohta nõu; b) hinnata kaitsemeetmete võimaliku kehtestamise eeldatavat mõju liidu pooljuhtide sektorile, võttes arvesse seda, kas turuolukord vastab määruse (EL) 2015/479 kohasele esmatarbekaupade märkimisväärsele nappusele, ja esitada komisjonile arvamuse; 4.
Komisjon teavitab Euroopa Parlamenti ja nõukogu korrapäraselt kõigist lõike 1 kohaselt võetud meetmetest ja põhjendab oma otsust. 5.
Komisjon võib pärast konsulteerimist Euroopa pooljuhtide nõukojaga anda välja suunised kiireloomuliste meetmete rakendamise ja kasutamise kohta.
Artikkel 25 Teabe kogumine 1.
Kui kriisietapp aktiveeritakse vastavalt artiklile 23, võib komisjon nõuda pooljuhtide tarneahelas tegutsevatelt ettevõtjatelt teavet nende tootmisvõimekuse, tootmisvõimsuse ja jooksvate esmaste häirete kohta.
Nõutav teave on piiratud sellega, mis on vajalik pooljuhtide kriisi olemuse hindamiseks või võimalike leevendamis- või kiireloomuliste meetmete kindlakstegemiseks ja hindamiseks liidu või riiklikul tasandil.
Teabenõuded ei hõlma sellise teabe esitamist, mille avalikustamine on vastuolus liikmesriikide riikliku julgeoleku huvidega.